Сред западните лидери от година вървяха слуховете,
че Съветският Съюз работи над "съвършеното оръжие".
Над Адската машина.
Разузнаването успя да открие мястото на секретния проект -
мъгливата пустош под върховете на арктическите острови Зарков.
Какво строяха и защо бяха избрали това отдалечено място,
никой не можеше да каже.
Генерал Рипър, - Тук капитан Мандрейк.
Аз съм генерал Рипър. Познаваш ли гласа ми?
Познавам го, сър. Защо питате? - Защо според теб?
Не знам. Преди малко говорихме по телефона.
Щях ли да питам познаваш ли гласа ми, освен ако не е важно?
Не. - Да не се отклоняваме от темата.
Самолетите още ли са в зоната за контрол?
Да, потвърдиха току-що.
Много добре. Слушай внимателно.
Базата минава в повишена бойна готовност.
Много хубава идея. Така хората са винаги нащрек.
Това не е учение. - Не е учение?
Имате право да знаете. Изглежда сме в състояние на война.
Руснаците замесени ли са? - Беше ми казано само това.
Заповядано ми е да запечатам базата.
Искам да предадете план "Р". "Р" като Робърт, до ескадрилата.
"Р" като Робърт. - Толкова ли лошо е положението?
Изглежда доста напечено. - Ясно, сър, "Р" като Робърт.
Последно и може би най-важно.
Искам да се съберат всички частни радиоприемници.
По тях могат да се предават съобщения на саботьорите.
Полицията има списък с имената на собствениците. Съберете ги...
След като го направите, искам да ми докладвате.
За да се предпази от неочаквано ядрено нападение,
Америка непрекъснато държи във въздуха бомбардировачи Б-52.
Всеки от тях е въоръжен с ядрени ракети с мощност 50 мегатона,
16 пъти повече от мощността на всички бомби и гранати,
използвани по време на Втората световна война.
Бомбардировачите са разположени от Персийския залив до Арктика.
Но всички те са на два часа път от целите си в Русия.
СТРОГО СЕКРЕТНИ КОДОВЕ
ПЛАН ЗА АТАКА Р
Майор Конг, знам, че ще го помислите за лудост,
но току-що получих съобщение от базата за План за атака "Р".
"Р" като Ромео.
Голди, План за атака "Р" ли каза?
Да, сър.
Голди, колко пъти да ти казвам? Не искам шеги на борда.
Така се декодира.
Това е най-глупавото нещо, което съм чувал в слушалките си.
Сигурно ли е, че е днешният код? - Да, сър.
Нещо не е наред. Идвам отзад.
Поискай потвърждение от базата. - Слушам, сър.
Възможно ли е да е тест за проверка на лоялността?
Никой ли не е получавал кода за атака досега?
План "Р" се праща само ако руснаците нападнат Вашингтон.
Майор Конг, има потвърждение от базата.
Е, момчета, всичко е ясно.
Ядрена война, лице в лице с руснаците.
Момчета, не си падам много по речите.
Но знам, че в момента се случва нещо важно.
Знам какво ви се върти в главите.
Човешко е да се притеснявате от една ядрена война.
Но хората в страната разчитат на нас и ние няма да ги подведем.
Ще ви кажа и нещо друго.
Ако това излезе наполовина важно, колкото го мисля аз.
вие ще сте първите, които ще получат повишения и награди.
Това важи за всички, без оглед на расата, цвета или вярата.
Сега да се хващаме за работа!
Бък, да го вдигна ли? - Налага се.
Ало.
Генерал Търджитсън е тук, но не може да дойде на телефона.
Аз съм секретарката му, г-ца Скот.
Фреди, как си? Чудесно, а ти?
Тъкмо приключвахме с доклада на генерала.
Сега е зает. Не може да дойде на телефона.
Само за момент. Генерале, полк. Пънтридж се обажда.
Да се обади по-късно. - Можеш ли да звъннеш по-късно?
Каза, че е много важно. - Разбери какво иска.
Генералът е в тоалетната.
Ще ми кажеш ли за какво става въпрос?
Засекли са съобщение преди около осем минути.
Изпратено е до 843-та ескадрила, която в момента е във въздуха.
Декодирано е като План за атака "Р".
Да се обади на... Как се казваше командващият базата? Рипър.
Генералът предлага да се обадите на генерал Рипър в базата.
Всички връзки са прекъснати. - Кажи му да го направи сам!
Фреди, генералът моли да опиташ да се свържеш отново.
Опитал е няколко пъти, но дори нормалните телефони не работят.
Фред, какво е положението?
Сигурен ли си, че е план "Р"?
Мътят ли нещо руснаците? Нищо?
Не ми харесва това, Фред.
Добре, размърдай хората.
приведи всичко в повишена бойна готовност и чакай.
Какво става? - Нищо.
Къде са ми гащите? - На пода. Къде отиваш?
Никъде.
Мислех да отида до Военния кабинет.
Часът е три сутринта! - Летците никога не спят!
Бък, скъпи... И на мен не ми се спи.
Знам как е, скъпа.
Ще ти кажа какво да направиш. Почни да броиш
и старият Бъки ще се върне, преди да си се усетила.
Комунистите не ценят човешкия живот, дори собствения.
Искам да ви накарам да бъдете извънредно внимателни.
Врагът може да се появи самостоятелно или на групи.
Може да е облечен в наша униформа.
Трябва да го спрем на всяка цена. Не бива да го допускаме в базата.
Ще ви дам три прости правила.
Първо, не вярвайте на никого, независимо от униформата и чина,
освен ако не го познавате. Второ,
да се стреля по всичко, което се приближава към базата.
Ако се съмнявате в нещо, първо стреляйте и после питайте.
По-добре да се стигне до няколко невинни жертви,
отколкото да изгубим цялата база поради небрежност.
Промяна в тези правила ще правя само аз.
В заключение искам да ви кажа,
че през тези две години, в които бях ваш командир,
винаги съм очаквал да дадете най-доброто и вие сте го правили.
Нацията разчита на нас и ние няма да я подведем.
Ето ги инструкциите за атака, сър.
За да сме сигурни, че врагът не подслушва радиовръзката ни,
СРМ114 трябва да бъде включен към всички системи за приемане.
С помощта на СРМ се въвежда допълнителен код.
Това блокира всички съобщения, които не носят този код.
Готови за въвеждане на кода, - Прието.
Въведете кода.
Допълнителният код е въведен. - Застопорете го.
Допълнителният код застопорен. - Превключете на СРМ приемане.
Всички системи са превключени.
Проверете системите за саморазрушаване.
Системите за саморазрушаване проверени.
Главна мишена - ядреният комплекс в Лапута.
Оръжие за поразяване на мишената - УГТ360.
Мощност 30 мегатона, взривява се на 3 000 метра над целта.
При неуспех се използва втора 20-мегатонна бомба.
В противен случай се насочваме към втората мишена -
ядрен комплекс на десет километра източно от Боршов.
Оръжие за поразяване НБХ108.
Взривява се на 3 500 метра над целта.
Сър, стана нещо много интересно.
Музика. Цивилно радио.
Мисля, че Пентагонът проверява готовността ни.
Това е опасно. След 20 минути руският радар ще ни засече.
Чуйте. Всички радиостанции излъчват.
Мандрейк, заповядах конфискация на всички радиоприемници.
Тъкмо конфискувах този и без да искам го включих.
Трябваше да ви кажа, след 20 минути руснаците ще ни засекат.
Капитане, програмата за размяна на офицери
не ти разрешава да подлагаш на съмнение заповедите ми.
Разбирам, но мислех, че ще се радвате да чуете новината.
В края на краищата,
не искаме да започваме ядрена война, освен ако не се налага,
Седни и изключи това нещо.
Ами самолетите? Трябва да им пратим кода за връщане веднага.
Самолетите няма да се връщат. Заповедта за атака остава.
Това е странна реакция от ваша страна.
Ако руснаците ни атакуваха, радиото нямаше да излъчва.
Сигурен ли си? - Сигурен съм.
Ами ако е истина? - Пак нямаше да се съглася, сър.
Ако не е имало атака, заповедта ви до целия отряд...
Бих казал, че има нещо изключително нередно, сър.
Успокой се.
Направи ми питие от чист спирт и дъждовна вода. Налей си и ти.
Генерал Рипър, като офицер от армията на Нейно Величество,
мое задължение е да изпратя кода
и да върна обратно самолетите. Извинете ме, но трябва...
Да ви помоля за ключа и кода за връщане. Подръка ли са ви?
Казах ти да се успокоиш. Нищо не може да се направи.
Само аз знам трибуквения код. - Настоявам да ми го кажете.
Заплашвате офицер с оръжие?
Мандрейк, явно не разбираш.
че докато ние тук си говорим, президентът взема решение
заедно с главнокомандващите в Пентагона.
Когато разберат, че не могат да върнат самолетите,
ще имат само една възможност. Тотална атака.
Помниш ли какво казваше Клемансо за войната?
Не си спомням, сър.
Че войната е твърде важно нещо, за да се остави на генералите.
Когато го е казал преди 50 години, сигурно е бил прав.
Но днес войната е твърде важна, за да се остави на политиците.
Те нямат време, не са подготвени
и не са способни да мислят стратегически.
Няма да позволя комунистическото проникване,
комунистическата подривна дейност
и международната комунистическа конспирация
да замърсят нашите скъпоценни телесни секреции.
Г-н президент, държавният секретар е във Виетнам,
а министърът на отбраната - в Лаос.
Можем да установим връзка с тях, ако се наложи.
Генерал Търджитсън, какво става?
Г-н президент,
преди около 35 минути, генерал Джак Рипър,
командващ военновъздушната база Бърпелсън,
е издал заповед до своите 34 самолета Б-52,
които са били във въздуха и са провеждали специално учение.
Той им е заповядал да атакуват целите си в Русия.
На самолетите има ядрени бомби с мощност 40 мегатона.
Картата на Русия ще ни покаже местоположението им.
Триъгълниците са техните основни мишени,
а квадратите са второстепенни мишени.
Самолетите ще влязат в обсега на руските радари след 25 минути.
Това трудно го разбирам.
Мислех, че само аз мога да заповядам ядрена атака.
Така е, сър. Вие сте единственият човек с такива пълномощия.
И въпреки че не обичам да съдя без помощта на фактите,
изглежда, че генерал Рипър е превишил пълномощията си.
И то много над допустимото.
Изглежда забравяте за условията на план "Р", сър.
План "Р"е военен план за действие при извънредни обстоятелства,
в които даден командващ може да отвърне на внезапен ядрен удар,
ако главното командване е засегнато. Вие го одобрихте.
Помните скандала, касаещ способността ни за ответен удар.
План "Р" трябваше да бъде предпазна мярка.
Предпазна мярка? - Човешкият елемент ни подведе.
Планът беше приет, в случай, че Русия унищожи Вашингтон.
Щеше да има ответен удар, дори при липсата на главнокомандващ.
Самолетите ще се върнат, като стигнат контролните зони, нали?
Те са били над тях, когато им е бил даден кодът за атака.
След като веднъж са ги минали, продължават полета си до целите.
Защо не сте отменили този код?
Не можем да се свържем с тях. - Защо?
Ако си спомняте,
едно от условията беше, че щом веднъж е даден код за атака,
към радиосистемите се включва кодиращото устройство СРМ114.
За да не може врагът да издава фалшиви заповеди.
СРМ-устройството не позволява получаването на съобщения,
освен ако те не са предхождани от специален трибуквен код.
Искате да кажете, че не можем да върнем самолетите?
Точно така. Сега опитваме различни трибуквени комбинации.
Но тъй като съществуват около 17 000 комбинации,
това ще ни отнеме 2 дни и половина.
Кога влизаме в обсега на радара? - След около 18 минути.
Имате ли връзка с Рипър? - Не, той е запечатал базата.
Откъде знаете това? - Той ни се обади.
Разполагам с разпечатка на разговора.
Дежурният иска от Рипър да потвърди, че е дал код за атака.
Той казва: "Да. Те са на път и никой не може да ги върне.
За благото на страната предлагам да пратим и останалите самолети.
Иначе ответният удар на руснаците ще ни унищожи.
Моите момчета ще ни дадат добър старт с 1400 мегатона.
Вие не можете да ги спрете.
Затова да атакуваме. Нямаме друг избор.
С Божията помощ ще победим. Ще живеем в мир, свободни
и в отлично здраве чрез чистотата на нашите натурални...
секреции.
Бог да ви благослови всичките."
След това е затворил.
Работим над последната фраза. - Ясно е, че този човек е психопат.
Ще се въздържа от оценки, преди да се запознаем с фактите.
Генерале, когато въведохте тестовете за оценка на хората,
ме уверихте, че такова нещо никога няма да се случи.
Не може да се обвинява цялата програма заради една грешка.
Искам да говоря с Рипър. - Това е невъзможно.
Вече не ме интересува какво мислите за възможно.
Генерал Фейсман, има ли армейски поделения около Бърпелсън?
Ще проверя, сър.
Ало.
Казах ти да не се обаждаш тук. Не знаеш ли къде съм?
Сега не мога да говоря, скъпа. Президентът има нужда от мен.
Какво мислите за гражданската отбрана?
Разбира се, не е само физически. Уважавам те и като човек.
Някой ден ще те направя г-жа Бък Търджитсън.
Връщай се в леглото. Бъки ще дойде веднага, щом може.
Не забравяй да си кажеш молитвите.
23-та военновъздушна дивизия е разположена на 11 км. оттам.
Искам да намерят генерал Рипър и да го накарат да ми се обади.
Ясно, сър. - Г-н президент,
при обявяване на повишена бойна готовност базата се затваря
и се отбранява от служещите там. Ще се стигне до тежки загуби.
Моите момчета ще се справят с тях без никакви проблеми.
Искам да изясня няколко неща.
Давайте, генерале.
Първо. Надеждите ни за връщане на 843-и отряд бомбардировачи
се свеждат почти до нула.
Второ. След 15 минути руснаците ще засекат самолетите на радара.
Трето. Когато го направят, ще ни ударят с всички сили.
Четвърто. Ако не направим всичко възможно да ограничим
нападателната им мощ, те ще ни унищожат.
Пето. Ако, от друга страна,
осъществим атака по всичките им бази, можем да ги победим.
Притежаваме повече ракети от тях. Дори да пратим по три ракети
към всяка цел, пак ще ни останат.
Шесто. По неофициални изчисления, ако го направим,
ще унищожим 90% от техните ядрени оръжия.
Ще претърпим малки загуби от оставащите им комплекси,
които ще бъдат повредени и некоординирани.
Нашата политика е да не нападаме първи.
Генерал Рипър вече я наруши.
Това не беше акт на националната ни политика.
Г-н президент,
наближава моментът на истината за нас и за нацията ни.
Истината не винаги е приятна. Сега е наложително да изберем
между два неприятни, но еднакво възможни сценария.
При единия ще загинат 20 милиона, а при другия - 150 милиона души.
Говорите за масово убийство. - Знам, че и ние ще се опърлим.
Но не с повече от 10-20 млн. мъртви. Зависи от мерките.
Не искам да остана в историята като следващия Хитлер.
За имиджа си ли сте загрижен или за американския народ?
Генерале, мисля, че ви слушахме достатъчно, благодаря.
Г-н президент, посланикът чака горе.
Не му харесва военната полиция. - Доведете го веднага.
Това руският посланик ли е?
Да.
Руският посланик ще бъде допуснат във Военния кабинет?
Той е тук по мое нареждане.
Наясно ли сте каква заплаха за сигурността ни е това?
Той ще види всичко. Ще види голямата карта.
Това е идеята, генерале.
Свържете ме с руския премиер Кисов.
Проверяваме съдържанието на комплекта за оцеляване.
В него се намират пистолет 45-ти калибър с два пълнителя.
Хранителни запаси за четири дни.
Комплект медикаменти, съдържащ морфин, витамини,
приспивателни и успокоителни.
Миниатюрен вариант на руски разговорник и на Библията.
100 долара в рубли. 100 долара в злато.
Девет пакетчета дъвка.
Пакет презервативи, три червила, три найлонови чорапогащника...
С това човек би си изкарал добре уикенда в Лас Вегас,
Нямате ли прясна риба? - Не, г-не.
Ако яйцата ви са пресни, направете ми яйца на очи.
И ми донесете хавански пури. - Ще се заема веднага.
Опитайте една от тези ямайски пури.
Не употребявам стока, изработена от империалистически лакеи.
Ще оставим ли този да ръси комунистическите си глупости?
Не можем да се свържем с премиера Кисов в Кремъл.
Опитайте с Б86543 в Москва. Той няма да е в офиса си сега.
Нашият премиер е човек на народа, но е също и мъж.
Какво казахте? - Казах, че е дегенерирал атеист!
Протестирам...
Опитват да се свържат с този номер.
Комунистическо говедо!
Не можете да се биете тук. Това е Военният кабинет!
Какво става тук?
Този глупак се опитва да ме натопи.
Този комунистически плъх правеше снимки на таблото!
Г-н посланик!
Опита се да ми пробута тази камера.
Това е лъжа!
Нечувано поведение във Военния кабинет!
Г-н президент, свързаха го с нас.
Признах ги комунистите. - Камионите изглеждат истински.
Откъде ли са ги взели? - Сигурно са трофеи от войната.
Открийте огън, като наближат на 180 метра.
Кажете му къде сте и че ще слушате разговора.
Но не му казвайте нищо повече от това, Алексей.
Много ви моля. - Нямам телефон.
Дайте му.
Постъпих както ме помолихте. Внимавайте, мисля, че е пиян.
Здравейте, Дмитрий.
Не ви чувам добре. Ще намалите ли музиката?
Така е по-добре.
Сега ви чувам, Дмитрий. Много добре ви чувам.
Вие чувате ли ме добре? Чудесно.
Значи и двамата се чуваме добре.
Хубаво е, че се чуваме добре.
Да, съгласен съм. Това е чудесно.
Слушайте, Дмитрий,
помните, че говорихме за това как може да стане нещо с бомбата.
С бомбата, Дмитрий.
С водородната бомба.
Това, което стана...
Един от нашите командири на бази нещо се е...
Нещо се е смахнал. Превъртял е.
Направил е голяма глупост. Ще ви кажа какво е направил.
Заповядал е на самолетите си да атакуват вашата страна.
Нека да довърша, Дмитрий.
Как мислите, че се чувствам?
Можете ли да си представите?
Защо мислите, че се обаждам? За да кажа здрасти?
Разбира се, за да говоря с вас. И за да кажа здрасти.
Но сега се обаждам, за да ви кажа, че е станало нещо ужасно.
Разбира се, че е приятелско обаждане.
Ако не беше приятелско, въобще нямаше да го получите.
Те няма да стигнат до целите си поне още час. Сигурен съм.
Говорихме за това с посланика ви. Не ви мамя.
Искаме да дадем на екипите ви пълен списък на мишените
и маршрутите на самолетите.
Ако не можем да ги върнем обратно,
ще се наложи
да помогнем на вашите самолети да ги свалят.
Знам, че това са наши момчета.
Добре, на кого да се обадим?
На кого да се обадим? Не ви чувам.
На Народния щаб на Военновъздушната отбрана.
Къде е това, Дмитрий? В Омск?
Добре. Вие ще им се обадите пръв, нали?
Имате ли телефонния номер?
Разбирам. Да питаме информацията в Омск.
И аз съжалявам, Дмитрий. Много съжалявам.
Добре, вие съжалявате повече, но аз също съжалявам.
Не казвайте, че съжалявате повече от мен.
Аз също мога да съжалявам не по-малко от вас.
Добре. Той е тук.
Иска да говори с вас. Само за секунда.
Какво? Какво има?
Глупаци. Побъркани глупаци. - Какво се е случило?
Адската машина. - Какво е това?
Устройство, което ще унищожи живота на планетата.
Мандрейк, виждал ли си комунист да пие вода?
Не съм виждал, Джак.
Водка, това пият, нали? Никога вода.
Мисля, че това пият. Да.
Комунистите никога не пият вода и имат причина за това.
Не мога да разбера накъде биеш.
Към водата.
Водата е източникът на живота.
Седем десети от земната повърхност е вода.
Осъзнаваш ли, че 70% от тялото ти е вода?
Като всички човешки същества, ние имаме нужда от чиста вода,
от която се образуват нашите телесни секреции.
Започваш ли да разбираш? - Да.
Мандрейк,
питал ли си се някога защо пия само дъждовна вода?
И само чист натурален спирт?
Питал съм се, Джак.
Чувал ли си за флуорирането на водата?
Да, чувал съм.
Знаеш ли какво е това? - Не знам.
Не разбираш ли, че флуорирането
е най-чудовищно замаскираният комунистически заговор?
Двама могат да играят тази игра.
Добра стрелба.
Мандрейк, ела тук. - Викаш ли ме, Джак?
Ела тук и и ми помогни с лентата за картечницата.
Нямам много голям опит с тези машини.
В стария си изтребител само натисках един бутон.
Ела тук и ми подавай лентата.
С удоволствие,
но кордата ми се скъса.
Кое? - Кордата.
Имам изкуствен крак. Държеше се на корда.
Ела тук. Червените идват.
Това ще произведе масивен радиоактивен дъжд.
След десет месеца Земята ще заприлича на Луната.
Това е абсурдно.
Изследванията ни сочат, че след 2 седмици дъждът не е опасен.
Изглежда не сте чували за кобалт хлориум G.
Той притежава период на полуразпад 93 години.
Ако вземете 50 водородни бомби и ги облечете в кобалт хлориум,
когато експлодират, те ще произведат мъртвешки покров.
Един радиоактивен облак,
който ще обикаля Земята в продължение на 93 години!
Комунистически брътвежи!
Опасявам се, че не разбирам.
Премиерът заплашва ли да взриви това устройство?
Не. Адската машина сама се пуска в действие.
При всеки опит да се обезвреди тя ще експлодира.
Това е комунистически трик. Губим ценно време.
Те се готвят да ни нападнат. - Това е абсолютна лудост.
Защо сте създали такова нещо? - Заради разходите.
Разходи за въоръжаване, надпреварата в Космоса, мира.
Нашите хора искат чорапогащници и перални машини.
Адската машина струва по-малко от разходите за отбрана.
Когато чухме, че имате подобни планове, много се изплашихме.
Никога не съм одобрявал това, - Научихме го от "Ню Йорк Таймс".
Д-р Стрейнджлов, имали ли сме такъв план?
Един момент, г-н президент.
Въз основа на дадените ми правомощия,
като директор на отдела за разработка на нови оръжия,
миналата година аз разпоредих да се извърши проучване.
Според фактите, предоставени ми от корпорацията "Бланд",
моето заключение беше, че от това няма практическа полза
по причини, които вече са ви напълно ясни.
Тогава възможно ли е да се създаде такова нещо?
Технологията, която се изисква, е по възможностите
дори на най-малката ядрена държава.
За това се изисква само желание.
Как така да не може да се обезвреди?
Не само е възможно, но в това е същността.
В това е цялата идея на тази машина.
Страхът от ответен удар предизвиква в главата на врага
нежелание за атака.
В случай, че това става автоматично,
без да се налага намесата на човека.
Адската машина е нещо ужасяващо и много просто за разбиране.
На нея може да й се има доверие.
Иска ми се и ние да имаме такава.
Как се задейства?
Много е просто.
Когато се заравят бомби, няма ограничение за количеството.
След това те се свързват с един гигантски компютърен комплекс.
Задават се брой специфични и ясно определени условия,
според които бомбите трябва да експлодират
и се програмират в база данни...
Стрейнджлов? Какво име е това? Не е немско.
Той си го смени. Преди се казваше Мерквюрдихлибе.
Немецът и под друго име...
Целият смисъл на Адската машина се губи,
ако се пази в тайна. Защо не сте го обявили?
Трябваше да се обяви на конгреса на партията в понеделник.
Премиерът обича изненадите.
МИРЪТ Е НАШЕТО ПРИЗВАНИЕ
Стой с мен, Мандрейк.
Подавай ми лентата.
Не мислиш ли, че е по-добре да стоим по-далеч от прозорците?
Не, тук сме си добре.
В допълнение към флуорирането на водата, се провеждат опити
да се флуорират солта, брашното, соковете, захарта и млякото.
И сладоледът, Мандрейк! Сладоледът на децата.
Знаеш ли кога е почнало това? - Не знам.
В 1946!
Как се връзва с теорията ти за комунистическия заговор?
Очевидно е, нали?
Чужда субстанция се вкарва в нашите ценни телесни секреции.
Без наше знание.
И без да имаме избор.
Ето по този начин действат твърдите комунисти.
Джак, кажи ми...
Кога за пръв път разви тази теория?
Ами, аз...
За пръв път го осъзнах...
по време на един любовен акт.
Почувствах се ужасно изморен. След това ме обзе празнота.
За мой късмет успях да стигна до правилното заключение.
За загубата на субстанция. - Да.
Мога да те уверя, че това не се повтори.
Жените усещат силата ми
и искат да ми отнемат субстанцията на живота.
Аз не отбягвам жените, Мандрейк.
Но не им давам субстанцията си.
Да.
Момчетата ми се предават. - Свърши се.
Имаме още време, нека върнем самолетите обратно.
Те ми бяха като деца. Сега ме предадоха.
Не, Джак, не е така. Дадоха всичко от себе си.
Сигурен съм, че са загинали, мислейки за теб, Джак.
Предполагам, че е изтекла малко вода. Човек не може да е сигурен.
Погледни ме. Изглеждам ли гранясал и съсухрен?
Аз пия много вода. Можеш да ме наречеш "воден" човек.
Заклевам се, че на моите секреции им няма нищо.
Абсолютно нищо. - Бил ли си военнопленник?
Времето тече много... Какво?
Бил ли си военнопленник? - Да.
Измъчваха ли те? - Да.
Измъчваха ме японците. Историяте не е много весела.
Какво стана? - Сега ми е трудно да мисля.
Накараха ме да работя на железопътната линия "Рангун".
Нареждах траверси за японските влакове.
Когато те измъчваха, ти проговори ли?
Не.
Не мисля, че те искаха да говоря.
Само се забавляваха.
Странно е, че правят такива хубави фотоапарати.
Тези кретени отвън здраво ще ме притиснат да им кажа кода.
Може би си прав.
Ще издържа ли на мъченията? - Никой не може да каже.
Съветвам те да ми дадеш кода сега
и ако се опитат да го вземат насила, двамата ще им се опънем.
Ти ще стреляш, а аз ще ти давам амуниции.
Аз вярвам в живота след смъртта.
Ще трябва да отговарям за това, което съм направил и ще го сторя.
Разбира се.
И аз съм религиозен, Джак. Вярвам в тези неща.
Изпусна оръжието си. Дай да ти го нося.
Знаеш ли? Надявам се, че ще ми кажеш кода.
Ще се миеш ли? Това винаги прави чудеса с хората.
Трябва ни малко вода на врата и кода, това е.
Да играем на отгатване. Ако позная кода...
Резервният пилот до навигатора. Изчислих наличното гориво.
Имаме 109 000 единици, 79 000 в главния и 30 000 в резервния.
С това ще издържим около 7 часа и 15 минути във въздуха.
ДСО вика капитана, на радара се появи неидентифицирана отметка.
Разстояние: 100 километра.
Приблизителна скорост: Мач 3.
Изглежда ни преследва ракета.
Потвърдено. Пристъпете към режим на отклонение.
Ракетата ни настига.
Разстояние - 80 километра.
Сложете ВСМ на заглушаване. - ВСМ на режим заглушаване.
Ракетата продължава да ни застига.
Включете модулатора за изкривяване на сигнала.
Ракетата се приближава. Разстояние - 50 километра.
Ракетата ни застига. Режим на отклонение.
Разстояние - 30 километра. Продължава да ни застига.
Обхват на максимално сканиране. - Обхват на максимално сканиране.
Разстояние - 15 километра. Ракетата се отклонява.
Отклонението се увеличава. Разстояние - 13 километра.
Отклонението продължава да се увеличава. Разстояние - 9 км.
Разстояние - 6 километра.
Разстояние - 3 километра.
Разстояние - 1,5 километра. Ракетата експлодира!
Изключи захранването. - Изключено.
Двигатели на пълна тяга. - Пълна тяга.
Включи допълнителна тяга.
Включете аварийното захранване.
Пожарогасители. - Разбрано.
Вдигаме задкрилките.
Пълна тяга.
Покой над света.
Покой Над Света. ПНС.
Победа На Субстанцията. ПНС.
Вдигни си ръцете над главата. - Кой сте вие?
Вдигни си ръцете. Какъв е този костюм?
Това е униформата на кралските военновъздушни сили.
Аз съм капитан Мандрейк. Заместникът на генерал Рипър.
Къде е генерал Рипър? - В банята, мъртъв е.
Къде е банята? - Встрани от вас.
Стига игрички. Трябва да кажа на командването кода за връщане.
Вдигни си ръцете над главата и ги дръж там.
Имаш ли свидетели? - Какво? Той се застреля.
Докато се е бръснал? - Вижте, полковник Гуано,
имам много добра идея за това какъв е кодът за връщане.
Тези се повтарят. Покой над света, победа на субстанцията.
Вдигни си ръцете над главата. Тръгвай.
Генерал Рипър се побърка и прати отряда да атакува руснаците.
За какво говориш? - Ще ви кажа.
Този червен телефон е свързан с главното командване
и се надявам, че... Проклятие!
Някой от вашите хора го е прекъснал.
Точно така!
Много време си изгубих с теб.
Отвън ме чакат ранени. Тръгвай.
Радиосистемите са извън строя, включително СРМ114.
Системата за саморазрушаване изгърмя.
Огънят е загасен. На аварийно захранване сме.
Навигатор.
Загубата на гориво е около 162 единици на минута.
Това ни дава възможност да стигнем до целите си.
Но няма да можем да се върнем до базата или до неутрална страна.
Можем да стигнем до кораба танго делта.
Координати: 003, 691.
Три от двигателите не работят и сме надупчени като решето.
Радиото е извън строя и горивото ни изтича.
Но имаме едно предимство. На тази височина
могат да ни свалят с харпун, но няма да ни хванат на радара.
Къде ме водите? - Към главния вход.
Полковник, какво мислите, че е станало тук?
Знаеш ли какво? Мисля, че си един сбъркан перверзник.
И че генерал Рипър е разбрал за твоята перверзност. Движи се!
Не знам за никакви самолети, нападащи Русия.
Заповядано ми е да накарам ген. Рипър да се обади на президента.
Току-що споменахте президента. - Какво президента?
Той иска да говори с ген. Рипър, но генералът е мъртъв, нали?
Аз съм заместник на ген. Рипър и трябва да говоря с президента.
Онзи телефон сигурно работи.
Искаш да говориш с президента? - Налага се.
Ако не си махнете пушката,
Военният съд ще ви лепне такова наказание,
че ще сте щастлив да носите униформа на чистач на клозети!
Давай. Опитай да се свържеш с президента на САЩ по телефона.
Ако се опиташ да направиш нещо перверзно, ще ти отнеса главата.
Говори капитан Мандрейк от военната база "Бърпелсън".
Възникна нещо спешно и бих искал да ме свържете
с президента във Вашингтон.
"Бърпелсън" 39180.
Напълно съм сериозен. Президентът на САЩ.
Нямам достатъчно монети. Ще го изберете ли за негова сметка?
Само една секунда. Имате ли 55 цента?
Мислиш, че ще вляза в сражение с джоб, пълен с монети?
Централа, може ли да ме свържете по обикновената линия?
Как го наричате? Станция до станция.
Проклятие! Трябват ми още 20 цента.
Изчакайте само секунда.
Виждате ли машината за кока кола? Стреляйте по нея.
Вътре може да има монети. - Тя е частна собственост.
Може ли да си представите какво ще се случи с вас,
когато разберат, че сте попречили на разговора ми с президента?
Може ли да си представите? Стреляйте!
С пушката! Куршумите са за това!
Добре, ще ти дам парите!
Но ако не се свържеш с президента,
ще трябва да отговаряш пред компанията "Кока Кола".
Тук е Центърът за свръзка на Военновъздушното командване.
Кодът за връщане, НПС, беше приет
от самолетите на 843-ти отряд бомбардировачи.
Това са детайлите. Самолети 12, 22, 30 и 38
са разрушени от вражеския огън.
Всички останали самолети отговориха на кода за връщане.
Край от Центъра за свръзка.
Господа!
Г-н президент.
Не съм сантиментален, но знам какво е в сърцата на всички вас.
Мисля, че всички трябва да се поклоним и да се помолим.
Господи!
Чухме как крилете на ангела на смъртта
се размахаха над главите ни. Ти ни избави от злото...
Извинете ме. Премиерът Кисов се обади много разгневен.
Течът на гориво от оставащите двигатели се засили.
Сега изтичат 205 единици в минута.
Остават ни около 8790 единици.
Потвърди.
205 на минута и ни остават 8790.
Не, Дмитрий, това трябва да е някаква грешка.
Не, сигурен съм. Напълно съм сигурен.
Само секунда. Казва, че един от самолетите ни не се е върнал.
Казва, че се е насочил към ядрения комплекс в Лапута.
Това е невъзможно, г-н президент. Погледнете таблото.
30 самолета приеха кода, 4 са свалени, заедно с този в Лапута.
Върнахме всички самолети без четирите, свалени от вас.
Чакайте малко, Дмитрий.
Потвърждават, че са свалили три. Четвъртият може да е ударен.
Г-н президент, това мирише на комунистическа измама.
Представете си, че Кисов лъже, за да има основание да нападне.
Ако всичко се окаже вярно и самолетът хвърли бомбите си,
това ще задейства ли Адската машина?
Сигурен ли сте?
Ще трябва да се опитате да свалите този самолет, Дмитрий.
Те са обучени да летят ниско и да заглушават радара ви.
Въздушната ви отбрана може да се справи с един самолет.
Никой няма да има полза Адската машина да се задейства.
Няма смисъл да се държите истерично в такъв момент.
Стъпете здраво на земята.
Аз не съм. Просто съм притеснен, това е.
Основната му цел е Лапута, а следващата е Борков.
Вярно е, трябва да ми повярвате.
Мога ли да ви посъветвам нещо?
Нещо много кратко?
Пратете всички в тези два сектора и няма да го изпуснете.
Ако продължаваме да губим гориво със същата скорост,
за оставащите 38 минути няма да стигнем дори до основната цел.
Ти каза, че ще стигнем до нея!
Бях го изчислил по първоначалната загуба на гориво.
Закарай ме до основната цел, разбра ли?
Съжалявам, така сочат цифрите. Трябва да стигнем до кораба.
Проклятие!
Не сме били толкова път, за да пуснем бомбата в морето.
Нова цел.
При тази загуба на гориво имаме шанс да стигнем до цел 384.
Координати 003, 691. След това можем да стигнем до кораба.
Каква е тази цел? - Комплекс ядрени ракети.
Добре, насочваме се към цел 384. Дай ми данни за нея.
Ще стискаме палци. Печем се на един огън.
Заедно сме каквото и да стане.
Да, линията ще е отворена.
Добре, Дмитрий.
Има ли шанс този самолет наистина да се промъкне?
Ако мога да говоря направо,
руснаците много говорят, но малко знаят.
Невежите селяни не разбират машините като нас.
Това не е обида. Знаем, че руснаците имат кураж.
Видяхме как се биха с немците.
Ще отговорите ли направо?
Ако пилотът е добър, много изпечен,
може да прекара самолета ниско над земята. Трябва да го видите.
Голям самолет като Б-52. Направо пържи пилетата в хамбарите.
Има ли шанс? - Разбира се, че има!
Приближаваме целта. Разстояние 15 километра.
Превключи модулатора в положение за атака.
Готови за проверка на бомбата. Поеми управлението.
ДСО готово. - Офицер за изстрелване готов.
Проверка на запалването. Електроника и барометри.
Възпламенител за надземен взрив. Закъснителен фактор три.
Тествай вериги на запалването от едно до четири.
Проверка на заряда, лампи от едно до четири.
Сложи главният превключвател в бойно положение.
Проследи индикаторите за максимално отклонение.
Заложи детонатора на нулева височина.
Освободи първа система за защита.
Първа система освободена.
Освободи втора система.
Втора система освободена.
Провери веригите за отваряне на люка на бомбата.
ЗАТВОРЕН
Веригите за отваряне на люка не функционират.
Свети червено. - Превключи на спомагателни.
Не функционират. - Включи резервно захранване.
Включено. Все още не функционират.
Превключи ги ръчно. - Разбрано.
Не функционират. Сигурно основният кабел е дал накъсо.
Възпламени болтовете! - Прието!
Не работят, сър. Управляващите вериги са изгорели.
Поддържай курса. Аз слизам долу.
Дръжте курса, момчета. Аз ще отворя люка.
ЗДРАСТИ! - СКЪПИ ДЖОН
Разстояние до целта - 13 километра.
Прието. Приготви компютъра за стрелба.
Разстояние до целта - 11 км. Коригирай наземния индикатор.
Включи ускорителен фактор. - Ускорителен фактор включен.
Разстояние 9 километра. - Прието.
Пулсиращ предавател включен.
Разстояние 8 километра.
8 километра. Изравняване на кота нула.
Разстояние 6 километра. - Прието.
Превключи автоматично СДС на ръчно управление.
Разстояние - 5 километра. - Прието.
Мишената е в обсега! Къде, по дяволите, е майор Конг?
Ами майор Конг?
Имаме шанс да запазим ядрото на човешките индивиди.
Ще бъде много лесно.
На дъното на някои от нашите най-дълбоки мини.
Радиоактивността не може да стигне стотици метри под земята.
Само за седмици условията за живот там могат да се подобрят.
Колко дълго ще стоим долу? - Да видим...
Кобалт хлориум G.
период на полуразпад от...
Може би 100 години...
Могат ли хората да останат долу цели 100 години?
Няма да е трудно, майн фюрер...
Г-н президент. Ядрените реактори осигуряват енергия непрекъснато.
В оранжериите могат да се отглеждат растения.
Ще се гледат и животни, които ще се колят.
Трябва да се направи проучване на подходящите мини.
Мисля, че ще се намери място за няколкостотин хиляди души.
Няма да ми е приятно да решавам кой остава горе и кой слиза долу.
Това може да се разреши с помощта на компютър.
Ще се приемат хора, които са здрави, да могат да правят деца,
да са интелигентни и да умеят да оцеляват при трудни условия.
Важно е да се включат хора от правителството и военни,
за да се продължи традицията и за да има водачи.
Хората ще се размножават без проблем, там за друго не става.
Ако съотношението е десет жени на един мъж, те ще достигнат
сегашния брутен национален продукт след 20 години.
Може ли това ядро от оцелели да бъде така обзето от скръб,
че да завижда на мъртвите и да не иска да живее повече?
Не, сър. Извинете ме.
Като влязат в мината, всички ще бъдат още живи.
Няма да има шокиращи спомени, само известна носталгия.
Ще изпитват живо любопитство за това, което им предстои.
Докторе,
споменахте за съотношение от десет жени на един мъж.
Значи ли това, че ще трябва да забравим за моногамните връзки?
Поне що се отнася до мъжете?
Понякога трябва да се правят жертви за бъдещето на нацията.
Тъй като от мъжете ще се изисква да работят неуморно,
жените ще бъдат избирани по техните сексуални качества,
които трябва да бъдат на много високо равнище.
Каква невероятно добра идея. - Благодаря, сър.
Трябва да погледнем на това от военна гледна точка.
Ами ако руснаците скрият бомби, а ние не?
След 100 години ще ни поробят. - Съгласен съм, г-н президент.
Могат дори да се опитат да ни отнемат мините.
Ще е наивно да смятаме, че това ще промени съветската политика.
Трябва да си отваряме очите, за да не допуснем изпреварване.
Ако се размножават по-добре от нас, ще ни превъзхождат по брой!
Г-н президент, не бива да допуснем изоставане в мините!
Сър, аз имам план...
Аз мога да ходя, майн фюрер!
Subtitlеs bу SОFТiТLЕR